EkBass/fiwiki-20250220-pages-articles huggingface dataset:
Åsa Nilsonne

Åsa Nilsonne (s. 1949) on ruotsalainen rikoskirjailija ja psykiatri. Hän työskentelee opettajana Karoliinisessa instituutissa ja kirjoittaa rikos- ja jännitysromaaneja ja -novelleja sekä tietokirjoja terapeutin työstä. Nilsonne on kirjoittanut viisi rikosromaania, joiden päähenkilönä on Monika Pedersen -niminen nuori poliisi. Hän on kirjoittanut myös tietokirjan Kuka ohjaa elämääsi? - tietoisuustaidot arjen apuna tietoisuustaidoista. Nilsonne on vieraillut Suomessa Helsingin kirjamessuilla vuonna 2005. Nilsonne juontaa myös kipua käsittelevää podcastia Smärtpunkten, jossa hän kertoo, mistä kipu johtuu ja mitä sille voi tehdä. ==Teokset== ===Suomennetut kirjat=== ====Romaanit==== * * * * ====Tietokirjat==== * * * * ===Suomentamattomat kirjat=== ====Romaanit==== * * * * ====Tietokirjat==== * * * ==Lähteet== Luokka:Ruotsalaiset rikoskirjailijat Luokka:Ruotsalaiset tietokirjailijat Luokka:Podcast-juontajat Luokka:Ruotsalaiset psykiatrit Luokka:Vuonna 1949 syntyneet Luokka:Elävät henkilöt
Varanges

Varanges on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee Ouchejoen varrella, noin 20 kilometriä Dijonin kaupungista kaakkoon. Kolmikymmenvuotisessa sodassa 1600-luvulla Matthias Gallasin joukot hyökkäsivät kylään ryöstellen ja polttaen monia taloja. Kunnan keskustassa on 1700-luvulta peräisin oleva Saint-Pierre-ès-Liensin kirkko. ==Lähteet== ==Aiheesta muualla== Luokka:Côte-d’Orin kunnat
Vaarainjoki

Vaarainjoki on Paltamossa, Kainuussa virtaava noin kymmenen kilometrin mittainen Oulujoen vesistöön, Varisjoen reittiin kuuluva voimakkaasti mutkitteleva, kapea joki, jonka virtaussuunta on idästä länteen. Se lähtee Kiehimän pohjoispuoliselta Vaarainkylältä voimaperäisesti ojitetulta suoalueelta, ja sen valuma-alueen suurimpia järviä ovat parinkymmenen hehtaarin laajuiset Ahvenjärvi ja Kalajärvi. Joki kiertää Kivesvaaran pohjoispuolelta ja laskee lopulta Kivesjärveen. Joki kuuluu viimeisiin alueisiin, joissa Oulujärven luonnonvarainen järvitaimen voi kutea. Joessa kalastus on luvanvaraista. Kivesvaaran retkeilyreitit ulottuvat Vaarainjoelle. == Lähteet == == Aiheesta muualla == *Järviwiki Luokka:Oulujoen vesistö Luokka:Paltamon luonto Luokka:Suomen joet
Niemelänkylän lentokenttä

Niemelänkylän lentokenttä oli Ylivieskan keskustasta noin 5 kilometriä luoteeseen sijainnut lentokenttä, joka rakennettiin talvisodan aikana Kauhavan Lentosotakoulun apukentäksi. Kenttää varten pakkolunastettiin 75 hehtaaria peltoa, niittyä ja metsää. Kentälle valmistui vuoden 1940 aikana neljä sorapintaista kiitotietä, pohjoinen-etelä-suuntaisen pituus oli 725 metriä, koillinen-lounais-suuntaisen pituus 710 metriä, länsi-itä-suuntaisen 475 metriä ja luode-kaakko-suuntaisen 650 metriä. Kentällä ei ollut lentokonehalleja vaan ainoastaan kolme sirpalesuojaa koneita varten. Lisäksi kentällä oli rakennustöiden aikainen ruokailu- ja konttoriparakki, maanalainen polttoainesäiliö ja tuulipussi. Kiitotievaloja ei ollut. Kiitoteitä pidennettiin jatkosodan aikana niin että ne olivat kaikki vähintään 700 metriä pitkiä.Jukka Nisula : Lentokentästä raviradaksi – Ylivieskan vanhan sotakentän vaiheet, Ilmailumuseoyhdistys ry, Feeniks-lehti 2/2011 ja 3/2011 Jatkosodan alkuvaiheessa kesä-heinäkuussa 1941 kenttä oli Täydennyslentolaivue 25:n tukikohtana, tukikohta siirrettiin kuitenkin pian pois kentän huonon kunnon, pienuuden ja kapeiden kiiroratojen vuoksi. Niemelänkylän kenttä toimi sitten Kauhavan Lentosotakoulun matka- eli purjehduslentojen määränpäänä ja kääntöpaikkana. Kesäkuussa 1944 kentälle siirtyi Kauhavalta tilanpuutteen vuoksi Ohjaajakurssi 7, jonka lentäjien koulutus jatkui kentällä syyskuun alkuun 1944 saakka. Tämän kurssin kalustona olivat tšekkoslovakialaiset Letov Š-18 "Šmolik" -koulukoneet. Sotavuosien jälkeen kenttä ei ollut enää aktiivikäytössä huonokuntoisuutensa vuoksi. Suomen Ilmailuliiton lentosirkus Pilvien Huimapäät vieraili 1950-luvun alussa kentällä. Sittemmin kentän käyttö päättyi kokonaan ja sen maita alettiin palauttamaan takaisin maanviljelijöille. Kalajokilaakson Ilmailukerho toimi kentällä 1960-luvun lopulla. Vuonna 1970 kentän länsipuolelle ja osittain entisten kiitoteiden päälle alettiin rakentaa ravirataa, joka valmistui seuraavana vuonna. Lentokentän kiitoteistä oli viimeksi käytössä 1980-luvulle saakka luode- kaakkosuuntainen lyhyt kiitotie, joka on nykyisin raviradan tallialueena. Muut entiset kiitotiet ovat viljelyskäytössä tai jääneet raviradan alle. Kahden konekorsu-sirpalesuojan kaivannot ovat säilyneet, samoin lentokentälle johtanut maantie. == Lähteet == == Kirjallisuutta == * Luokka:Ylivieskan liikenne Luokka:Suomen sodanaikaiset lentokentät
Videoessee

Videoessee on videosisältö, jossa kuten kirjoitetussa esseessä pohdiskellaan jotain aihetta. Videoessee hyödyntää ilmaisussaan elävän kuvan rakennetta ja kieltä. ==Suosio== Vaikka videoesseen juuret ovat akatemiassa, niiden suosio on dramaattisesti kasvanut verkkovideoiden jakamissivustojen kuten YouTuben ja Vimeon ilmestymisen myötä. Vaikka videoesseitä tehdään pääasiassa viihdesisällöiksi, niitä voi myös käyttää esimerkiksi opetuksessa. Vuonna 2021 ilmestynyt Netflix-sarja Voir toi elokuvaa käsittelevät videoesseet suoratoistopalveluihin. ==Kritiikkiä== Tubettaja BluShades kritisoinut YouTubessa julkaistuja videoesseitä siitä, että niiden akateeminen vakuuttava ulosanti voi saada katsojan ottamaan niissä esitetyt argumentit faktoina, vaikka kyseessä olisivat vain tekijöidensä mielipiteet. ==Tunnettuja videoesseistejä== *ContraPoints *Every Frame a Painting *Lindsay Ellis *Hbomberguy *Innuendo Studios *Kogonada *Shaun *Philosophy Tube ==Lähteet== Luokka:Esseet Luokka:Elokuvateknologia Luokka:Mediatutkimus Luokka:Kuvataiteen uudet alueet Luokka:Elokuvateoria
The Great Heathen Army

__NOTOC__ The Great Heathen Army on ruotsalaisen metalliyhtye Amon Amarthin kahdestoista studioalbumi. Se julkaistiin 5. elokuuta 2022 levymerkillä Metal Blade Records. Albumilta on julkaistu singlenä kappaleet "Get in the Ring", sekä "The Great Heathen Army". == Kappaleet == # # # # # # # # # == Kokoonpano == * Jocke Wallgren - rummut * Johan Hegg - laulu * Johan Söderberg - kitara * Olavi Mikkonen - kitara * Ted Lundström - basso == Arvostelut == * Imperiumi: 8/10Levyarvostelu: Amon Amarth - The Great Heathen Army Viitattu 30.8.2022. * Inferno: Sympaattinen ja suupieliä nostattava – arviossa Amon Amarth Viitattu 30.8.2022. * Kaaoszine: Tasavahvaa viikinkimetallia, josta puuttuu selkeät huippuhetket – arviossa Amon Amarthin uutuusalbumi ”The Great Heathen Army” Viitattu 31.7.2022. * Soundi: Arvio: Amon Amarth palaa juurilleen – The Great Heathen Army on karkea, hikinen ja rintakarvoja pörhistelevä levy Viitattu 12.8.2022. == Lähteet == == Aiheesta muualla == * * Luokka:Vuoden 2022 albumit Luokka:Amon Amarthin albumit
Naamoila

Naamoila (lyydiksi Nuamoil, ) on kylä Karjalan tasavallan Äänisenrannan piirin Suojun kunnassa Venäjällä. Se sijaitsee Ukšjärven länsirannan niemellä 20 kilometriä Suojusta luoteeseen. Kylässä on kolme asukasta (vuonna 2013). Naamoilan kylä mainitaan vuoden 1563 verokirjassa. 1900-luvun vaihteessa se kuului Suojun volostiin, jossa lähikylät muodostivat Naamoilan kyläkunnan. Vuonna 1905 Naamoilassa oli 33 taloa, 177 asukasta ja koulu. Kyläläiset olivat lyydiläisiä. Neuvostoaikana perustettiin Äänisenrannan piirin Naamoilan kyläneuvosto, johon kuuluivat myös Karjainen (ven. Karelskaja), Koskenkylä (Porožek), Kossalmi (Kosalma), Niemenkylä (Karelski Navolok), Rinda, Surlahti (Surguba) ja Tšarvitša (Tsarevitši). Vuonna 1933 kyläneuvostossa oli 771 asukasta, joista 602 oli karjalaisia. Naamoilan 262 asukasta olivat kaikki karjalaisia. Naamoilasta olivat kotoisin Karjalan ASNT:n puoluejohtaja Ivan Senkin ja Neuvostoliiton sankari Ivan Tornev. Nykyään kylässä on lähinnä kesäasutusta. ==Lähteet== Luokka:Äänisenrannan piirin asutut paikat
Casaraben kulttuuri

Casaraben kulttuuri oli Bolivian Moxosin tasangolla vallinnut intiaanikulttuuri, joka rakensi suuria maakumpuja. Casaraben kulttuuri vallitsi Llanos de Mojosin alueella Boliviassa noin 5001–1400 jaa. Alue on etelään Acren geoglyfeistä Trinidadin kaupungista itään ja kaakkoon. Casaraben löydöt ovat mutkikkaimmat keskukset tuolta ajalta, siltä alueelta. Rakennelmat viittaavat tiheään asutukseen. Seutu on ajoittain tulvivaa savannia. Kulttuuri käsitti kaksi suurta temppelikeskusta: Landivar ja Cotoca. Näiden ympärillä oli 24 pienempää kulttipaikkaa 4500 km2 alalla. Rakennelmat olivat pohjakaavaltaan U:n muotoisia temppeleitä, porraspyramideja, neliömäisiä tasanteita ja kartiomaisia pyramideja. Cotocan pyramidi oli 21 m korkea. Rakennelmat oli tehty polttamattomista savitiilistä. Niiden pohjois–luoteis- suuntaus oli yleinen koko Amazonin alueella. Näin ollen ne olivat tyypillisiä kehittyneen intiaaniyhteiskunnan keskuksia. Cotocasta lähti teitä, jotka ulottuivat ainakin 4 km päähän. 315 ha alainen Cotoca valvoi 500 km2 aluetta, 18 pienempää keskusta. Pienet keskukset olivat 5 km välein. Cotocaa ympäröivästä alasta on puolet savannia, puolet metsää. Cotocasta ja Landivarista lähti viuhkamaisesti pengerteitä ja kastelukanavia. Kastelukanavien lisäksi oli vesialtaita. Maissia viljeltiin, myös metsästettiin ja kalastettiin. == Viitteet== Luokka: Esikolumbiaaniset kulttuurit
Pyynikin pappila

Pyynikin pappila eli Pyynikin seurakuntatalo on Bertel Strömmerin suunnittelema evankelisluterilaisten seurakuntien pappila- ja seurakuntatalo, joka sijaitsee Tampereen Pyynikinrinteellä. Kolmikerroksinen rakennus on valmistunut Kisakentänkadun ja Lyseokadun (ent. Kurilankuja) risteykseen vuonna 1929.Tampereelta ja lähiseudulta. Aamulehti. 9.7.1929, s. 3. Kansalliskirjaston digitaaliset aineistot Viitattu 4.6.2022. Pyynikin pappila rakennettiin, koska silloinen laki edellytti, että seurakuntien oli hankittava vakinaisille papeilleen virka-asunto. Taloon tehtiin asuintilat neljälle kappalaiselle sekä diakonissalle ja vahtimestarille. Lisäksi ensimmäiseen kerrokseen valmistui 80 neliömetrin laajuinen seurakuntasali, jonka tuomiorovasti K. H. Seppälä vihki käyttöön 12. joulukuuta 1929. Taiteilija Väinö Richard Rautalin veisti seurakuntasalin seinäkoristeen. Tampereen kaupunginhallituksen 1980-luvulla teettämän selvityksen mukaan Pyynikin pappila on rakennustaiteellisesti ja maisemallisesti erittäin merkittävä kohde. Se on osa Pyynikinrinteen aluetta, jonka Museovirasto on vuonna 2009 luokitellut valtakunnallisesti merkittäväksi rakennetuksi kulttuuriympäristöksi. Talo on suojeltu.Tampereen kantakaupungin rakennuskulttuuri 1998, s. 13, 116. == Lähteet == Luokka:Tampereen suojellut rakennukset Luokka:Tampereen asuinrakennukset Luokka:Suomen pappilat Luokka:Bertel Strömmerin suunnittelemat rakennukset Luokka:Uskonto Tampereella Luokka:Pyynikinrinne
Lestijärven lentokenttä

Lestijärven lentokenttä oli Lestijärven Tuikankankaalla sijainnut lentokenttä, joka rakennettiin talvisodan aikana Kauhavan Lentosotakoulun apukentäksi. Kenttä oli vielä 1970- ja 1980-luvulla yksityisilmailukäytössä. Nykyisin kenttäalue on metsittynyt, mutta kiitotien alue on vielä hahmotettavissa. Entisen kentän ympärille on raivattu hevosten harjoittelurata.Jukka Nisula : Lentokentästä raviradaksi – Ylivieskan vanhan sotakentän vaiheet, Ilmailumuseoyhdistys ry, Feeniks-lehti 2/2011 ja 3/2011Geocache : Lestijärven lentokenttä == Kirjallisuutta == * Jukka Nikula : Kauhavan apu- ja leirikentät 1930- ja 1940-luvuilla. Ilmailumuseoyhdistys 2017 ISBN 9789527044209 == Lähteet == == Aiheesta muualla == * Lestijärven entinen lentokenttä ilmasta nähtynä (Youtube) Luokka:Suomen sodanaikaiset lentokentät Luokka:Lestijärven rakennukset ja rakennelmat Luokka:Lestijärven liikenne
Dacia Jogger

Dacia Jogger on Dacian vuodesta 2021 lähtien valmistama tila-automalli, joka korvasi edeltäneet Dacia Lodgy- ja Logan MCV -mallit. Vuoden 2021 Euro NCAP -kolaritestistä Jogger sai tulokseksi yhden tähden viidestä. Jogger esiteltiin Münchenin autonäyttelyssä syyskuussa 2021. Auto perustuu Renault’n ja Nissanin modulaariselle CMF-B-perusrakenteelle, kuten myös uudet Logan- ja Sandero- mallit. Jogger on saatavana sekä viisi- että seitsemänpaikkaisina versioina. Kesäkuussa 2022 Jogger sai muun Dacia-malliston tavoin valmistajan uuden tyylisuunnan mukaisen keulailmeen. == Lähteet == == Aiheesta muualla == Jogger Luokka:M-segmentin autot Luokka:2020-luvun autot
Pahrump

Pahrump on kunnallishallinnoton alue ja CDP Nevadan osavaltiossa, Yhdysvalloissa. Sen väkiluku oli 44 738 vuonna 2020. Alue sijaitsee Nyen piirikunnassa ja on sen suurin asutuskeskus. == Väestö == Vuonna 2020 Pahrumpin 44 738 asukkaasta valkoisia oli 81,0 %, aasialaisia 2,1 %, mustia 1,5 % ja alkuperäisasukkaita 0,8 %. 12,4 % asukkaista puhui kotonaan jotain muuta kieltä kuin englantia ja 8,3 % asukkaista oli syntynyt ulkomailla. == Lähteet == == Aiheesta muualla == Luokka:Nevadan kunnallishallinnottomat alueet
Tim Robertson

Tim Robertson (s. 1995) on uusiseelantilainen suunnistaja. Riian MM- kilpailuissa 2018 Robertson saavutti sprintissä MM-hopeaa ja Doksyn MM- kilpailuissa 2021 hän saavutti sprintissä MM-pronssia. EM-kilpailuissa hänen paras saavutuksensa on sprintin seitsemäs sija vuodelta 2016. Juniorien MM- kilpailuista hän on saavuttanut sprintistä kaksi MM-kultaa ja yhden MM- pronssin. Suunnistuksen maailmancupin osakilpailussa hän on sijoittunut parhaimmillaan toiseksi ja maailmancupin kokonaiskilpailussa 16. sijalle. Robertson edustaa seuratasolla suomalaista Kooveeta. == Lähteet == Luokka:Uusiseelantilaiset suunnistajat Luokka:Vuonna 1995 syntyneet Luokka:Elävät henkilöt
Willum Þór Þórsson

Willum Þór Þórsson (s. 17. maaliskuuta 1963) on islantilainen entinen jalkapalloilija ja edistyspuolueen poliitikko, joka on toiminut Islannin terveysministerinä vuodesta 2021 lähtien. Willum syntyi Reykjavíkissa. Hän valmistui taloustieteiden kandidaatiksi Islannin yliopistosta vuonna 1987, kauppatieteiden kandidaatiksi Kööpenhaminan kauppakorkeakoulusta vuonna 1996 ja kasvatustieteen kandidaatiksi Islannin yliopistosta vuonna 2003. Willum on edustanut jalkapallossa Knattspyrnufélag Reykjavíkuria vuosina 1985–1989 ja 2002, Breiðablikia vuosina 1991–1995, Þrótturia vuosina 1996–1999 ja Haukaria vuonna 2001. Seuraurallaan hän teki 159 ottelussa 30 maalia. Vuosina 1986–1995 hän toimi lisäksi käsipallovalmentajana. Vuosina 1997–2013 hän toimi jalkapallovalmentajana. Hän suoritti vuonna 2010 UEFA Pro Licence -valmentajalisenssin. Vuosina 1986–2013 hän toimi opettajana lukiossa Kópavogurissa, vuosina 1993–2001 Islannin turismikoulussa. Vuosina 2007–2013 hän toimi opettajana Reykjavíkin yliopistossa. Alltingissä Willum on istunut Suðvesturkjördæmi-vaalipiirin edustajana vuosina 2013–2016 ja jälleen vuodesta 2017 lähtien. Vuosina 2019–2021 hän toimi Alltingin 4. varapuhemiehenä. Vuonna 2021 hänet nimitettiin terveysministeriksi. Willum on naimisissa Ása Brynjólfsdóttirin kanssa. Heillä on viisi lasta. == Lähteet == Luokka:Vuonna 1963 syntyneet Luokka:Elävät henkilöt Luokka:Islannin ministerit Luokka:Islantilaiset jalkapalloilijat Luokka:Islantilaiset jalkapallovalmentajat
Savitaipaleen lentokenttä

Savitaipaleen lentokenttä oli 19 kilometrin päässä Savitaipaleen kirkonkylästä Niinimäen Kupulankankaalla sijainnut vuonna 1940 valmistunut lentokenttä. Kentän 100 x 825 metrin kokoisella laskualueella sijaitsi neljä kiitorataa. Kentällä oli 13 lentokoneiden sirpalesuojaa, korjauspaja, miehistörakennus sekä keittiö ja ruokala. Lentorykmentti 2:n alaisuuteen kuulunut kenttä jäi jatkosodan alettua käyttöön ainoastaan varakenttänä. FlightForum 8.10.2019 : Valvontakomission vierailu Savitaipaleella 1944 Jatkosodan päätyttyä Neuvostoliiton valvontakomissio tarkasti kentän 12. lokakuuta 1944. Sotavuosien jälkeen Lappeenrannan ilmailuyhdistys käytti kenttää purjelentotoimintaan 1960-luvun alkuun saakka. Ilmavoimat käytti Savitaipaleen kenttää viimeisen kerran sotaharjoitusten yhteydessä 2. lokakuuta 1959, koneina olivat Hävittäjälentolaivue 31:n VL Viima yhteyskoneet VI-22 ja VI-15. Kentälle jouduttiin tätä varten raivaamaan kulottamalla 400 metrin pituinen kapea kiitotie. Purjelentotoiminta päättyi kentällä 1963 mutta vielä 21. toukokuuta 1970 kentän silloin jo männyntaimia kasvaneelta 200-250 metriä pitkältä kiitotieltä ja metsäautotieltä lennettiin kolmisenkymmentä pölytyslentoa Let Z-37 Cmelak OH-CMB-koneella. Nykyisin kenttäalue on täysin metsittynyt. Alueella sijaitsee puolustusvoimien varikko. == Lähteet == Luokka:Savitaipaleen liikenne Luokka:Suomen sodanaikaiset lentokentät
Gitte Lillelund Bech

Gitte Lillelund Bech (s. 21. tammikuuta 1969 Aarhus) on tanskalainen entinen Venstren poliitikko. Hän on istunut kansankäräjillä vuosina 1999–2007 ja toiminut Tanskan puolustusministerinä vuosina 2010–2011. ==Lähteet== ==Aiheesta muualla== * Gitte Lillelund Bech Tanskan kansankäräjien verkkosivuilla Luokka:Tanskan puolustusministerit Luokka:Vuonna 1969 syntyneet Luokka:Elävät henkilöt
Lilja Dögg Alfreðsdóttir

Lilja Dögg Alfreðsdóttir (s. 4. lokakuuta 1973) on islantilainen edistyspuolueen poliitikko, joka on toiminut Islannin kulttuuri- ja kauppaministerinä vuodesta 2022 lähtien ja sitä ennen vuodesta 2021 lähtien turismi-, kauppa- ja kulttuuriministerinä. Lilja syntyi Reykjavíkissä. Hän valmistui valtiotieteiden kandidaatiksi Islannin yliopistosta vuonna 1998; hän opiskeli myös Itä-Aasian poliittista historiaa vuosina 1993–1994 Ewha- yliopistossa Etelä-Korean Soulissa sekä kansantaloustiedettä ja filosofiaa vuonna 1998. Hän suoritti kansantaloustieteen maisterintutkinnon Columbian yliopistossa vuonna 2001. Vuosina 2001–2010, 2013–2014 ja 2016 Lilja työskenteli Islannin keskuspankissa. Vuosina 2010-2013 hän toimi Washingtonissa Kansainvälisen valuuttarahaston neuvonantajana. Vuosina 2014–2015 hän toimi Islannin valtioneuvoston kanslian projektijohtajana. Hänet valittiin Alltingiin vuoden 2016 vaaleissa Reykjavíkurkjördæmi suður -vaalipiiristä. Hän toimi ulkoministerinä vuosina 2016–2017, opetus- ja kulttuuriministerinä vuosina 2017–2021 ja turismi-, kauppa- ja kulttuuriministerinä vuosina 2021–2022. Vuodesta 2022 lähtien hän on toiminut kulttuuri- ja kauppaministerinä. Lilja on naimisissa Magnús Óskar Hafsteinssonin kanssa. Heillä on vuosina 2007 ja 2009 syntyneet lapset. == Lähteet == Luokka:Vuonna 1973 syntyneet Luokka:Elävät henkilöt Luokka:Islannin ulkoministerit
Ásmundur Einar Daðason

Ásmundur Einar Daðason (s. 29. lokakuuta 1982) on islantilainen edistyspuolueen poliitikko, joka on toiminut Islannin opetus- ja lapsiasiainministerinä vuodesta 2021 lähtien sekä sosiaali- ja lapsiasiainministerinä vuosina 2017–2021. Ásmundur syntyi Reykjavíkissä. Hän valmistui vuonna 2002 maanviljelijäksi ja suoritti vuonna 2007 yleisten maataloustieteiden kandidaatintutkinnon Islannin maatalousyliopistossa. Hän työskenteli osa-aikaisesti maanviljelyn parissa vuoteen 2009 asti. Vuoteen 2011 asti hän johti omistamaansa maataloustuotteiden tuonti- ja myyntiyritystä. Vuoden 2009 vaaleissa Ásmundur valittiin Alltingiin Norðvesturkjördæmi-vaalipiiristä vihreän vasemmiston listalta. Hän liittyi edistyspuolueeseen vuonna 2011. Vuosina 2015–2016 hän oli edistyspuolueen parlamenttiryhmän johtaja. Hän jäi pois Alltingistä vuonna 2016, mutta hänet valittiin sinne uudelleen vuoden 2017 vaaleissa. Vuosina 2017–2019 hän toimi sosiaali- ja tasa-arvoministerinä ja vuosina 2019–2021 sosiaali- ja lapsiasiainministerinä. Vuoden 2021 vaaleista lähtien hän on edustanut Reykjavíkurkjördæmi norður -vaalipiiriä, ja samana vuonna hänet nimitettiin opetus- ja lapsiasiainministeriksi. Ásmundur on naimisissa Sunna Birna Helgadóttirin kanssa. Heillä on kolme tytärtä. == Lähteet == Luokka:Vuonna 1982 syntyneet Luokka:Elävät henkilöt Luokka:Islannin ministerit
Jack McBain

Jack McBain (s. 6. tammikuuta 2000 Toronto, Ontario, Kanada) on kanadalainen jääkiekkoilija. McBain edustaa NHL-joukkue Utah Hockey Clubia. Minnesota Wild varasi hänet kolmannella kierroksella 63. varausvuorolla vuoden 2018 varaustilaisuudessa. Maaliskuussa 2022 Wild kauppasi McBainin pelaajaoikeudet Coyotesiin vaihdossa toisen kierroksen varausvuoroon vuoden 2022 varaustilaisuudessa. Tämän jälkeen McBain teki Coyotesin kanssa kaksivuotisen NHL-tulokassopimuksen. https://www.nhl.com/coyotes/news/coyotes-sign-mcbain- to-two-year-entry-level-contract/c-332174194 Hän on pelipaikaltaan keskushyökkääjä ja hänen kätisyytensä on vasen. McBain on pelannut kymmenen NHL:n runkosarjan ottelua kauden 2021-2022 loppuun mennessä. Näissä hän on tehnyt kaksi maalia ja yhden syötön eli kolme tehopistettä, McBain kuului Kanadan joukkueeseen Pekingin talviolympialaisissa 2022. Olympiaturnauksen viidessä ottelussa hän teki yhden maalin ja yhden syötön eli kaksi tehopistettä. == Lähteet == Luokka:Kanadalaiset jääkiekkoilijat Luokka:Utah Hockey Clubin pelaajat Luokka:Minnesota Wildin varaamat pelaajat Luokka:Vuonna 2000 syntyneet Luokka:Elävät henkilöt
Guðmundur Ingi Guðbrandsson

Guðmundur Ingi Guðbrandsson (s. 28. maaliskuuta 1977) on islantilainen vihreän vasemmiston poliitikko, joka on toiminut Islannin sosiaali- ja työmarkkinaministerinä sekä pohjoismaisen yhteistyön ministerinä vuodesta 2021 lähtien. Aiemmin hän on toiminut ympäristö- ja luonnonvaraministerinä vuosia 2017–2021. Guðmundur syntyi Brúarland á Mýrum -tilalla Länsi-Islannissa. Hän suoritti biologian kandidaatintutkinnon Islannin yliopistossa vuonna 2002 ja ympäristötieteiden maisterintutkinnon Yalen yliopistossa vuonna 2006. Vuosina 1999–2005 hän toimi tutkijana Islannin yliopistossa ja kalastustutkimuslaitoksessa. Vuonna 2003 hän toimi metsänvartijana Þingvellirissä. Vuosina 2006–2017 hän toimi tuntiopettajana Islannin yliopistossa, Islannin maatalousyliopistossa ja Länsivuonojen yliopistokeskuksessa. Vuosina 2006–2008 hän työskenteli tutkijana Islannin maaperänsuojelulaitoksessa ja vuosina 2008–2011 Islannin yliopiston Sæmundur Fróði -instituutissa. Vuosina 2009–2011 ja 2014 hän toimi Vatnajökullin kansallispuiston metsänvartijana. Vuosina 2011–2017 hän toimi Islannin ympäristöyhdistyksen johtajana. Guðmundur nimitettiin ympäristö- ja luonnonvaraministeriksi vuonna 2017; hän ei tällöin ollut Alltingin jäsen. Hänet valittiin Alltingiin Suðvesturkjördæmi-vaalipiiristä vuoden 2021 parlamenttivaaleissa, joiden jälkeen hänet nimitettiin sosiaali- ja työmarkkinaministeriksi sekä pohjoismaisen yhteistyön ministeriksi. Vuonna 2017 Guðmundurista tuli Islannin ensimmäinen avoimesti homoseksuaali miespuolinen ministeri. == Lähteet == Luokka:Vuonna 1977 syntyneet Luokka:Elävät henkilöt Luokka:Islannin ministerit Luokka:Islannin ympäristöministerit
Katrín Jakobsdóttirin I hallitus

Katrín Jakobsdóttirin I hallitus oli Islannin hallitus, joka astui virkaan 30. marraskuuta 2017 vuoden 2017 parlamenttivaalien jälkeen ja hallitsi 27. marraskuuta 2021 asti. Hallitus oli vihreän vasemmiston johtama koalitiohallitus, johon kuuluvat sen lisäksi itsenäisyyspuolue ja edistyspuolue. Hallitus koostui 11 ministeristä. == Ministerit == |- | Liikenne- ja paikallishallintoministeri | rowspan="2" style="background-color: | | rowspan="2" | Sigurður Ingi Jóhannsson | rowspan="2" | 30. marraskuuta 2017 | rowspan="2" | 27. marraskuuta 2021 | rowspan="2" | Edistyspuolue | rowspan="2" | |- | Pohjoismaisen yhteistyön ministeri |- |- | Ulkoministeri | rowspan="2" style="background-color: | | rowspan="2" | Guðlaugur Þór Þórðarson | 30. marraskuuta 2017 | 31. joulukuuta 2019 | rowspan="2" | Itsenäisyyspuolue | rowspan="2" | |- | Ulkoasiain- ja kehitysyhteistyöministeri | 1. tammikuuta 2020 | 27. marraskuuta 2021 |- |- | Sosiaali- ja tasa-arvoministeri | rowspan="2" style="background-color: | | rowspan="2" | Ásmundur Einar Daðason | 30. marraskuuta 2017 | 31. joulukuuta 2018 | rowspan="2" | Edistyspuolue | rowspan="2" | |- | Sosiaali- ja lapsiasiainministeri | 1. tammikuuta 2019 | 27. marraskuuta 2021 |- == Lähteet == Luokka:Islannin hallitukset
Sandy River Plantation

Sandy River Plantation on kunta (plantation) Mainen osavaltiossa, Yhdysvalloissa. Sen väkiluku oli 128 vuonna 2020. Sandy River Plantation sijaitsee Franklinin piirikunnassa. Saddleback Maine -laskettelukeskus sijaitsee Sandy River Plantationissa. == Väestö == Vuonna 2020 Sandy River Plantationissa asui 128 asukasta ja 74 kotitaloutta. Asukkaiden mediaani-ikä oli 57,1 vuotta ja kotitalouksien mediaanitulot olivat 68 500 dollaria. 1,2 % asukkaista puhui kotonaan jotain muuta kieltä kuin englantia. == Lähteet == Luokka:Mainen kunnat
Havaijin tasavalta

Havaijin tasavalta (, havaijiksi Lepupalika o Hawaiʻi) oli Polynesiassa sijainnut lyhytikäiseksi jäänyt tasavalta, joka kattoi nykyisen Havaijin osavaltion. == Tasavallan synty == 1800-luvun lopulla Havaijin kuningaskunnasta tuli entistä enemmän riippuvainen kaupasta Yhdysvaltain kanssa etenkin sokerikaupan takia. Vuosisadan loppua kohden sokerinviljelijöitä ja liikemiehiä alkoi kiinnostaa sokerin myyminen Yhdysvaltoihin ilman tariffeja, mikä motivoi liittämään kuningaskunnan osaksi Yhdysvaltoja vallankaappauksen avulla. Vuonna 1893 kuningatar Lili'uokalani yritti palauttaa vahvan monarkian, mikä johti amerikkalaisten liikemiesten johtamaan vallankaappaukseen. Liikemiehiä edustavan komitean johtajaksi oli noussut Sanford Dole, josta tuli vallankaappauksen jälkeen Havaijin tasavallan presidentti. Tasavalta perustettiin, koska Yhdysvaltain presidentti Grover Cleveland kieltäytyi allekirjoittamasta lakia, jolla Havaiji olisi liitetty Yhdysvaltoihin. == Hallinto ja politiikka == Tasavallan perustuslaki oli kirjoitettu siten, että se piti poliittisen vallan vallankumoukseen osallistuneiden rikkaiden miesten käsissä. Sanford Dole nimitettiin perustuslaissa presidentiksi automaattisesti kuudeksi vuodeksi. Lisäksi tasavallan kaksikamarisen parlamentin edustajille asetettiin vaatimuksia, joilla suljettiin suurin osa väestöstä ulkopuolelle. Näihin vaatimuksiin kuuluivat: * Mies, joka oli tasavallan kansalainen * Ikävaatimus (25 vuotta edustajainhuoneessa, 30 vuotta senaatissa) * Kielitaitovaatimus: kykenee lukemaan, kirjoittamaan ja puhumaan joko englantia tai havaijia * Asunut tasavallan alueella vähintään 3 vuotta * Varallisuusvaatimus (1000 $ kiinteää omaisuutta TAI 600 $ vuositulot edustajainhuoneessa, 3000 $ kiinteää omaisuutta TAI 1200 $ vuositulot senaatissa) Äänestysoikeuden saamiseksi ihmisiä pakotettiin vannomaan uskollisuutta tasavallalle. Myös muiden lakien avulla estettiin havaijilaisia ja aasialaisia äänestämästä. == Kapina == 6\. tammikuuta 1895 sadat havaijilaiset ja muut rojalistit aloittivat kapinan monarkian palauttamiseksi. Puutteellinen suunnittelu ja tasavallan hallituksen vakoojat kuitenkin onnistuivat tekemään vastavallankumouksen tyhjäksi. Sen suunnittelijoiden, kuten Robert Wilcox, lisäksi hallitus pidätti myös Lili'uokalanin syytettynä siitä, että hänellä olisi ollut tietoa vastavallankumouksen suunnittelusta. 24. tammikuuta Lili'uokalani luopui virallisesti kruunusta välttääkseen verenvuodatuksen. Hänet tuomittiin tämän jälkeen maanpetoksesta 'Iolanin palatsissa ja määrättiin istumaan vankeustuomionsa Washington Placessa. == Liittäminen osaksi Yhdysvaltoja == Vuonna 1897 yli 21 000 havaijilaista lähetti Yhdysvaltain kongressille vetoomuksen, jossa vastustettiin alueen liittämistä osaksi Yhdysvaltoja. Tasavalta lakkautettiin vuonna 1898, kun Havaijista tuli osa Yhdysvaltoja ja siihen kuuluva territorio. Presidentti William McKinley nimitti Dolen uuden territorion kuvernööriksi. Osavaltio Havaijista tuli vasta 1959. == Lähteet == == Aiheesta muualla == * Havaijin tasavallan perustuslaki tasavalta Luokka:Historialliset valtiot
Ogbomosho

Ogbomosho on yksi Nigerian suurimmista kaupungeista 602 000 asukkaallaan. Kaupungin väkiluvun on ennustettu kasvavan, ja vuonna 2035 kaupungissa on ennusteiden mukaan jo lähes miljoona asukasta. Kaupunki sijaitsee maan lounaisosissa, Oyon osavaltiossa. == Lähteet == Luokka:Nigerian kaupungit
Bartosz Pawlak

Bartosz Pawlak (s. 1990 Wolszlyn, Puola) on puolalainen suunnistaja. Pawlakin paras sijoitus Suunnistuksen MM-kilpailuissa henkilökohtaisissa kilpailuissa om pitkän matkan 20. sija Doksyn MM-kilpailuissa 2021. EM-kilpailuissa hänen paras saavutuksensa henkilökohtaisissa kilpailuissa on pitkän matkan 12. sija vuodelta 2016. Juniorien MM-kilpailuissa hänen paras saavutuksensa on keskimatkan 23. sija vuodelta 2013. Suunnistuksen maailmancupissa hänen paras saavutuksensa on 12. sija pitkältä matkalta vuodelta 2016. http://runners.worldofo.com/bartoszpawlak.html Pawlak edustaa seuratasolla suomalaista Paimion Rastia. http://www.paimionrasti.fi/cgi- bin/reader.pl?nro=4486 == Lähteet == Luokka:Puolalaiset suunnistajat Luokka:Vuonna 1990 syntyneet Luokka:Elävät henkilöt
Kapi‘olanin kuninkaallinen ritarikunta

Kapi‘olanin kuninkaallinen ritarikunta (havaijiksi Kapiʻolani e Hoʻokanaka) on havaijilainen ritarkunta, jonka perusti kuningas Kalākaua vuonna 1880. Ritarikunnan nimi tulee Kapi‘olani Suuresta, ei ritarikunnan perustaneen Kalākauan samannimisestä vaimosta. Ritarikunnassa on kahdeksassa luokkaa (sulkeissa maksimimäärä kunkin luokan saajia): * Suurristi (12 henkilöä) * Korkea-arvoinen suurupseeri (15 henkilöä) * Suurupseeri (20 henkilöä) * Komentaja (30 henkilöä) * Upseeri (50 henkilöä) * Ritari (60 henkilöä) * Hopeamitali (ei rajoitusta) * Pronssimitali (ei rajoitusta) == Lähteet == Luokka:Havaijilaiset ritarikunnat
Havaijin kruunun kuninkaallinen ritarikunta

Havaijin kruunun kuninkaallinen ritarikunta on havaijilainen ritarikunta. Sen perusti kuningas Kalākaua vuonna 1882 kruunajaistensa muistojuhlan kunniaksi. Ritarikunnan jäsenyys on kunnianosoitus kuningashuoneen hyväksi tehdystä työstä ja uskollisuudesta sekä kulttuurin ja opetuksen alalla. Se oli pitkään uinuva, mutta se perustettiin uudelleen vuonna 2016. Ritarikunnassa on seitsemän luokkaa: * suurristi * suurupseeri * komentaja * upseeri * ritari * kultamitali * hopeamitali == Lähteet == Luokka:Havaijilaiset ritarikunnat
Oseanian tähden kuninkaallinen ritarikunta

pienoiskuva|Ritarikunnan risti Oseanian tähden kuninkaallinen ritarikunta on havaijilainen ritarikunta. Sen perusti kuningas Kalākaua vuonna 1886 ja se oli tarkoitettu tunnustuksena oseanialaisen konfederaation perustamisen puolesta tehdyistä ansioista. Ritarikunnassa on seitsemän luokkaa: suurristi, suurupseeri, komentaja, upseeri, ritari, kulta- ja hopeamitali. * ritarikunnan nauha == Lähteet == Luokka:Havaijilaiset ritarikunnat
Paiwanin kieli

Paiwanin kieli (omakielinen nimi Pinayuanan) on Taiwanissa puhuttava austronesialainen kieli, jota puhuvat Taiwanin alkuperäisväestöön kuuluvat paiwanit pääsääntöisesti Pingtungin piirikunnassa. Vuonna 2002 kielellä arvioitiin olevan 66 000 puhujaa. Puhujamäärältään paiwan on yksi Taiwanin suurimmista alkuperäiskielistä yhdessä muun muassa amisin kanssa. Kielen katsotaan olevan uhanalainen ja sen lähempiä sukulaiskieliä ovat rukai ja puyuma. Taiwan tunnusti kielen kansalliskieleksi vuonna 2017 yhdessä muiden maan alkuperäiskielten kanssa. Kieltä kirjoitetaan latinalaisin aakkosin. Raamattu käännettiin kokonaisuudessaan paiwaniksi vuonna 1993. == Fonologia == === Vokaalit === Etinen Keskinen Takainen Suppea i u Puolisuppea ə (o) Puoliavoin Avoin a Lähde: === Konsonantit (keskipaiwanin murre) === Labiaali Alveolaari Retrofleksi Palataali Velaari Uvulaari Glottaali Nasaali m n ŋ Klusiili b d ɖ ɟ g q ʔ Affrikaatta ts Frikatiivi v z (h) Tremulantti r Lateraali ɭ ʎ Approksimantti w j Lähde: == Lähteet == Luokka:Taiwanin kielet Luokka:Paiwanilaiset kielet
Tsoukielet

Tsoukielet on pieni austronesialaisiin kieliin kuuluva kieliryhmä, joka sijoittuu maantieteellisesti Taiwanin keskiosiin. Kieliryhmään katsotaan kuuluvan kolme kieltä: * Tsou * Saaroa * Kanakanabu == Lähteet == *
Kokatan kieli

Kokata on erittäin uhanalainen pama-nyungalaisiin kieliin kuuluva kieli, jota puhutaan Australiassa, Etelä-Australian osavaltiossa. Vuonna 1981 kielellä oli vain 3 puhujaa. == Lähteet == Luokka:Pama-nyungalaiset kielet Luokka:Australian kielet Luokka:Uhanalaiset kielet
Mawngin kieli

Mawng, tai maung, on uhanalainen yiwaidjan kieliin kuuluva kieli, jota puhutaan Australian Pohjoisterritorion pohjoisosissa. Vuoden 2016 väestönlaskennassa kielellä oli 371 puhujaa. kieltä kirjoitetaan latinalaisin aakkosin. Joitain valikoituja osia Raamatusta on käännetty mawngiksi. Goulburn Island saarella, jossa mawngia puhutaan, sijaitsee koulu nimeltä Warruwi School, jossa kieltä opetetaan lapsille. Samassa rakennuksessa sijaitsee tutkimuskeskus, jossa tehdään työtä kielen elvyttämiseksi esim. tuottamalla oppimateriaaleja ja lastenkirjoja. == Fonologia == === Konsonantit === Bilabiaali Alveolaari Retrofleksi Palataali Velaari Nasaali m n ɳ ɲ ŋ Klusiili p t ʈ ɟ k Frikatiivi ɣ Lateraali l ɭ Yksitavuinen tremulantti ɾ Approksimantti w ɻ j Lähde: === Vokaalit === Etinen Keskinen Takainen Suppea i u Puoliavoin ɛ ɔ Avoin a Lähde: == Lähteet == Luokka:Yiwaidjan kielet Luokka:Australian kielet
Aurinkorannikon seurakunta

Aurinkorannikon seurakunta () on Suomen evankelis-luterilaista kirkkoa edustava seurakunta Fuengirolassa, Espanjassa. Se on rekisteröitynyt uskonnolliseksi yhdistykseksi Espanjassa. Seurakunnan toiminta-alue on pääsääntöisesti Aurinkorannikko, mutta myös muu Espanja sekä Portugali. Seurakunnalla on kaksi toimintapaikkaa: seurakuntakoti Los Bolichesissa ja Torrentupa Torremolinoksessa. Torrentupa suljettiin vuoden 2022 lopussa. Jumalanpalveluksia järjestetään Aurinkorannikolla seurakuntakodin lisäksi muissa paikoissa: Los Bolichesin katolinen kirkko, San Miguelin kirkko Torremolinoksessa, Benalmadenassa sekä Nerjassa. Pappeja seurakunnalla on enää kaksi. Johtavana pastorina toimii vuonna 2024 seurakuntaa jo vuosia palvellut rovasti Jarmo Karjalainen ja turistipastorina vuodesta 2023 alkaen Rolf Steffansson. Toiminta pyörii suurimmaksi osaksi yli sadan vapaaehtoisen varassa, mukaan lukien suntion tehtävät. Seurakunnan työn rahalliseksi tukemiseksi on perustettu Aurinkorannikon seurakunnan ystävät -niminen yhdistys Vuodesta 2020 lähtien seurakunta on tehnyt yhteistyötä Merimieskirkon kanssa kirkollisessa sosiaalityössä. Kirkkohallitus siirsi ulkosuomalaistyön Merimieskirkolle 1.6.2023, jolloin tämän seurakunnan papit ja talvikanttori siirtyivät sen palvelukseen työskentelemään Aurinkorannikon seurakunnan hyväksi. Aurinkorannikon seurakunnan jumalanpalveluksissa käy poikkeuksellisen runsaasti väkeä etenkin talvikaudella. == Lähteet == Luokka:Fuengirola Luokka:Kristinusko Espanjassa Luokka:Suomen evankelis- luterilaiset seurakunnat Luokka:Suomen evankelis-luterilaiseen kirkkoon liittyvät järjestöt
Chris Sawyer

Chris Sawyer on skotlantilainen pelisuunnittelija ja ohjelmoija, joka on tullut tunnetuksi RollerCoaster Tycoon -pelien kehityksestä. == Historia == Kipinän ohjelmointiin Sawyer sai kokeiltuaan BASIC-ohjelmia ZX81:lle. Säästämällä rahoja hän sai lopulta tarpeeksi kokoon ostaakseen Camputers Lynxin. Ostettuaan Memotech MTX500:n hän kokeili assemblyn kirjoittamista Zilog Z80:lle ja parin vuoden sisällä sai ensimmäiset pelinsä julkaistua Memotechin oman julkaisumerkin kautta. Sawyer kehitti pelin Amstrad CPC:lle, jonka Ariolasoft julkaisi ja sai myöhemmin työtä Logotronilla. Logotronilla Sawyer teki Amigalle julkaistujen pelien käännöksiä IBM PC -yhteensopiville. Sawyer oli kiinnostunut ohjelmointihaasteista, koska PC-yhteensopivilla ei ollut Amigan apuprosessorien etuja. 1990-luvun alussa Sawyer teki käännöksiä peleistä kuten Frontier: Elite II ja sai tuolloin ajatuksen taloussimulaatiopelistä. Sawyerin ajatus perustui Sid Meierin Railroad Tycooniin ja yhdisti pelimekaniikan elementit isometristä projektiota käyttävään koodiinsa. Ajatuksesta syntyi Transport Tycoon, jonka Microprose julkaisi vuonna 1994. Seuraavaa peliä suunnitellessaan Sawyer kiinnostui vuoristoradoista ja kehitti RollerCoaster Tycoonin, joka julkaistiin vuonna 1999. RollerCoaster Tycoon 2 julkaistiin vuonna 2002. Tässä vaiheessa Sawyer siirtyi kehittämään peliä Chris Sawyer's Locomotion seuraajaksi Transport Tycoonille ja hän jätti Rollercoaster Tycoon 3:n kehityksen Frontier Developmentsille. 2000-luvulla Sawyer haastoi Atarin oikeuteen maksamattomien rojaltien vuoksi. Aiemmin Atari oli estänyt auditoijille pääsyn tietoihin. Arvioiden mukaan Sawyerin pelit olivat tuottaneet 180 miljoonaa dollaria, josta Sawyer oli saanut 30 miljoonaa. Kiista ratkaistiin lakituvan ulkopuolella. Vuonna 2010 Sawyer perusti 31X Ltd -yrityksen. Perustaessaan yritystä hän ajatteli sen olevan vain holding-yhtiö Transport Tycoonin immateriaalioikeuksille. Sawyer on työskennellyt Origin8:n kanssa Transport Tycoonin mobiiliversion kehityksessä. == Lähteet == == Aiheesta muualla == * Profiili MobyGamesissä Luokka:Brittiläiset videopelisuunnittelijat Luokka:Videopeliohjelmoijat Luokka:Brittiläiset ohjelmoijat Luokka:Syntymävuosi puuttuu Luokka:Elävät henkilöt
Nikon D780

Nikon D780 on Nikonin digitaalinen järjestelmäkamera, joka julkistettiin 7. tammikuuta 2020 Nikon D750:n seuraajaksi. Nikon D780:ssa on 24,3 megapikselin täysikokoinen CMOS-kenno, ja se on yhteensopiva Nikon F -objektiivien kanssa. Kameralla pystyy ottamaan 12 kuvaa sekunnissa ja videoida Ultra HD -laadulla 30 kuvaa sekunnissa ja FullHD-laadulla 120 kuvaa sekunnissa. Kamerassa on 3,2 tuuman kääntyvä kosketusnäyttö. == Lähteet == == Aiheesta muualla == *Nikon D780 Nikonin sivuilla D780
Ryssänsilta

Ryssänsilta oli Vantaanjoen ylittänyt puinen maantiesilta, joka yhdisti Oulunkylän ja Pukinmäen nykyisen Käskynhaltijantien pohjoispuolella Helsingissä. Silta rakennettiin venäläisten toimesta ensimmäisen maailmansodan aikana vuonna 1915, kun Helsingin ympäristössä rakennettiin Helsingin maa- ja merilinnoitusta. Sillan eteen 15 metriä yläjuoksun puolelle rakennettiin lisäksi kapeampi tukkisilta, joka suojasi siltaa keväisen jäidenlähdön aikana. Silta uusittiin 1930-luvulla ja se purettiin sen jälkeen kun Käskynhaltijantie valmistui vuonna 1963. Sillan maastossa sen sijaintipaikan luoteispuolella pyörätien varrella on vielä jäljellä sillan maatuvia puurakenteita.Tarinoita Tapaninvainiosta-blogi 10.11.2019 : Vantaanjoen ylittäminen ennen aikaanKirjastokaista : Stadin salaisuudet / Ryssänsilta"Ryssänsilta" uuteen uskoon, Uusi Suomi, 08.01.1935, nro 6, s. 6, Kansalliskirjaston digitaaliset aineistot == Lähteet == == Aiheesta muualla == *Ryssänsilta ja sen kautta kulkenut maantie Vantaankoski-Malmin alueen peruskartassa vuodelta 1958, Timo Meriluodon karttasivut * Vantaanjoki, Käskynhaltijantien silta. Pukinmäki, ns. Ryssänsilta kevättulvan aikaan vuonna 1951, Helsingin kaupungimmuseo (Finna) * Auto-onnettomuus Oulunkylän ja Pukinmäen yhdistävällä Ryssänsillalla vuonna 1932, uteliaita katselijoita paikalla, Museovirasto, Historian kuvakokoelma (Finna) * Imatrana pauhaa tällä hetkellä Vanhankaupungin koski. Vantaanjoki mahtavana tulvakyminä, Helsingin Sanomat, 29.04.1931, nro 115, s. 5, Kansalliskirjaston digitaaliset aineistot Luokka:Helsingin entiset rakennukset ja rakennelmat Luokka:Helsingin sillat Luokka:Suomen tieliikennesillat Luokka:Oulunkylä Luokka:Pukinmäki Luokka:Suomen puusillat Luokka:Suomen entiset sillat
Norjasta ostettu posliinitonttu

Norjasta ostettu posliinitonttu on Pauli Virtasen ohjaama suomalainen draama- ja televisioelokuva vuodelta 1979, joka perustuu Juhani Peltosen novellikokoelmassa The End (1976) julkaistuun novelliin. Elokuva on MTV- teatterin tuottama ja se sai ensi-iltansa TV1:n Aitiopaikka-ohjelmapaikalla 10. joulukuuta 1979. Elokuva kertoo Hemmermain-konsernin johtajana toimivasta Joonasta, joka on kyllästynyt perhe-elämäänsä. Joona tapaa eräässä tilaisuudessa mallina toimivan Pelajan ja pakenee arkeaan hänen kanssaan muutamaksi päiväksi sukunsa ränsistyneeseen kartanoon. == Rooleissa == == Lähteet == Luokka:Vuoden 1979 suomalaiset elokuvat Luokka:Suomalaiset draamaelokuvat Luokka:Suomalaiset televisioelokuvat
HIFK-TPS

HIFK-TPS on Pertti Melasniemen ohjaama suomalainen draama- ja televisioelokuva vuodelta 1979, joka perustuu Tapio Parkkisen ja Jussi Helmisen kirjoittamaan samannimiseen näytelmään. Elokuva on MTV-teatterin tuottama ja se sai ensi- iltansa TV1:n Aitiopaikka-ohjelmapaikalla 12. marraskuuta 1979. Elokuva kertoo 35-vuotiaasta jääkiekkoilijasta Eetu Järvestä, joka valmistautuu elämänsä tärkeimpään otteluun, jota saapuvat seuraamaan NHL:n kykyjenetsijät. == Rooleissa == == Lähteet == Luokka:Vuoden 1979 suomalaiset elokuvat Luokka:Suomalaiset draamaelokuvat Luokka:Suomalaiset televisioelokuvat
Ne vahvimmat miehet ei ehjiksi jää

Ne vahvimmat miehet ei ehjiksi jää on Georg Dolivon ohjaama suomalainen draama- ja televisioelokuva vuodelta 1979, joka perustuu Paavo Haavikon samannimiseen näytelmään vuodelta 1976. Elokuva on MTV-teatterin tuottama ja se sai ensi-iltansa TV1:n Aitiopaikka-ohjelmapaikalla 5. helmikuuta 1979. Elokuva kertoo keskiluokkaisen perheen sisäisistä suhteista, jossa perheen isä yrittää pitää lapsiaan kurissa perinnönjaon avulla. == Rooleissa == == Lähteet == Luokka:Vuoden 1979 suomalaiset elokuvat Luokka:Suomalaiset draamaelokuvat Luokka:Suomalaiset televisioelokuvat
Herätkää ja riemuitkaa!

Herätkää ja riemuitkaa! on Raimo O. Niemen ohjaama suomalainen draama- ja televisioelokuva vuodelta 1979. Se perustuu Clifford Odetsin näytelmään Awake and Sing! vuodelta 1935. Elokuva on MTV-teatterin tuottama ja se sai ensi- iltansa TV1:n Aitiopaikka-ohjelmapaikalla 30. huhtikuuta 1979. Elokuva sijoittuu 1930-luvun lama-ajan Bronxiin, jossa Bergerin perhe pyrkii taloudellisissa vaikeuksissa kohti parempaa elämää. == Rooleissa == == Lähteet == Luokka:Vuoden 1979 suomalaiset elokuvat Luokka:Suomalaiset draamaelokuvat Luokka:Suomalaiset televisioelokuvat
USS Bonhomme Richard (LHD-6)

USS Bonhomme Richard (runkonumero LHD-6) oli Yhdysvaltain laivaston Wasp- luokan maihinnousualus, joka poistettiin käytöstä heinäkuussa 2020 syttyneen tulipalon seurauksena. == Valmistus == Alus tilattiin 11. joulukuuta 1992 Pascagoulasta Ingalls Shipbuildingilta, missä köli laskettiin 18. huhtikuuta 1995. Alus kastettiin 17. toukokuuta 1997 kumminaan Pennsylvanian kongressiedustaja John P. Murthan puoliso Joyce Murtha. Alus oli 27.-30. tammikuuta 1998 valmistajan koeajoissa ja merivoimien vastaanottokokeissa 16.-18. maaliskuuta. Se otettiin palvelukseen 15. elokuuta 1998 Pensacolan laivastotukikohdassa ilman virallisia seremonioita.USS Bonhomme Richards == Palvelus == Aluksella syttyi 12. heinäkuuta 2020 San Diegon laivastotukikohdan laiturissa tulipalo alemmall ajoneuvokannella. Palossa loukkaantui 17 merimiestä ja neljä siviilityöntekijää, jotka toimitettiin sairaalaan. Palo saatiin sammumaan neljä päivää myöhemmin. General Dynamics National Steel and Shipbuilding Co. (NASSCO) vastaanotti 10 miljoonan dollarin tilauksen palon ja siihen liittyvien sammutustöiden jälkien korjaamisesta. Työn tuli olla valmis marraskuussa. Alus poistettiin 15. huhtikuuta 2021 palveluksesta ja alusrekisteristä. Arctic-luokan hinaaja Nicole Foss hinasi aluksen Brownsvilleen Texasiin romutettavaksi. Alukset läpäisivät 10.-11. toukokuuta Panaman kanavan. == Lähteet == Luokka:Wasp-luokan maihinnousualukset
Arthur von Auwers

Georg Friedrich Julius Arthur von Auwers (12. syyskuuta 1838 Göttingen, Saksa – 24. tammikuuta 1915 Berliini) oli saksalainen tähtitieteilijä. ==Elämä ja ura== Auwers opiskeli tähtitiedettä Göttingenin yliopistossa. Hän siirtyi Königsbergin yliopistoon ja tuli vuonna 1859 assistentiksi sikäläiseen observatorioon. Vuonna 1862 hän suoritti opintonsa menestyksekkäästi ja väitteli tohtoriksi Procyon-kaksoistähden liikkeestä. Auwers hän teki erittäin tarkkoja havaintoja ja laskelmia tähtien sijainneista ja liikkeistä. Niiden ansiosta hän pystyi kehittämään erittäin tarkkoja tähtiluetteloita. Auwers muistetaan myös kaksoistähtien havainnoistaan ja erityisesti siitä, että hän oli laskenut tarkasti Siriuksen ja Procyonin seuralaistähtien kiertoradat ennen kuin teleskoopit olivat riittävän tehokkaita niiden visuaaliseen havainnointiin. Hän järjesti retkiä Egyptiin ja Chileen Venuksen ylikulun tarkkailemiseksi, jotta Maan ja Auringon välinen etäisyys voitiin mitata tarkemmin. Hän aloitti hankkeen kaikkien saatavilla olevien tähtikarttojen yhdistämiseksi, mikä oli alkanut hänen vuonna 1862 julkaisemastaan tähtisumujen luettelosta. Vuonna 1866 Auwersista tuli Preussin tiedeakatemian varsinainen jäsen ja vuonna 1878 sen fysikaalis-matemaattisen jaoston pysyvä sihteeri. Vuonna 1873 hänestä tuli Venäjän tiedeakatemian kirjeenvaihtaja ja vuonna 1904 kunniajäsen. Vuonna 1879 hänet valittiin Royal Societyn ulkomaiseksi jäseneksi. Vuonna 1880 hänet valitsi jäseneksi Amerikan tiedeakatemia. Hänet valittiin myös Ranskan tiedeakatemian jäseneksi. ==Lähteet== ==Aiheesta muualla== Luokka:saksalaiset tähtitieteilijät Luokka:Royal Societyn ulkomaiset jäsenet Luokka:Vuonna 1838 syntyneet Luokka:Vuonna 1915 kuolleet
Eem

Eem (ent. Amer) on joki Utrechtin maakunnassa Alankomaissa. Se on Alankomaiden ainoa kokonaan maan rajojen sisäpuolella virtaava merkittävä joki nykyään, kun IJssel kanavoitu osaksi Reinin suistoa. on. Se on korkeuseroiltaan pieni ja se on peltomaiseman keskellä hitaasti virtaava. Se laskee IJsselmeeriin yhteydessä olevaan nykyiseen Eemmeer-järveen 18 kilometriä jokivarren suurimman kaupungin Amersfoortin pohjoispuolella. Joki alkaa Amersfoortissa, jossa kaksi pienempää jokea yhtyvät Koppelpoort-nimisen kaupunginportin luona. Alempana sijaitsevat Soest, Baarn ja Eemdijk Jokea pitkin on tapana kulpea polkuveneillä samalla nauttien silliä ja juomaa. Joella kalastaminen on myös suosittua. Jääkausien välinen Eem-interglasiaaliajanjakso on saanut nimensä Eem-joen mukaan. == Lähteet == Luokka:Alankomaiden joet
Evelyn Keyesin filmografia

Tämä on Evelyn Keyesin filmografia. Vuosi Nimi suomeksi Nimi englanniksi Rooli 1998 Hustons: Hollywood’s Maverick Dynasty, The haastateltava 1991 Rita Hayworth: Dancing Into the Dream – 1989 Noita muuttaa taloon Wicked Stepmother Witch Mistress 1988 Näin tehtiin Tuulen viemää The Making Of A Legend: Gone With The Wind – 1988 John Huston: The Man, The Movies, The Maverick oma itsensä 1988 Hollywoodin sotavuodet Going Hollywood: The War Years oma itsensä 1987 Paluu kauhujen kaupunkiin Return To Salem's Lot, A rouva Axel 1984 On vain aika - ei muuta Artie Shaw: Time Is All You’ve Got – 1956 Maailman ympäri 80 päivässä Around the World in 80 Days tyttö Pariisissa 1955 Kesäleski The Seven Year Itch Helen Sherman 1955 Jäälautan vangit Top of the World Virgie Gannon Rayne 1954 Hell’s Half Acre Hell’s Half Acre Dona Williams 1953 Shoot First Cecily [Taine] 1953 Satamakadun varjossa 99 River Street Linda James 1952 One Big Affair Jean Harper 1951 Salakuljettajien saari Smuggler’s Island Vivian Craig 1951 Teräsmies Iron Man Rose Mason 1951 The Prowler The Prowler Susan Gilvray 1950 Laulu on elämäni Jolson Sings Again Julie Benson 1950 Suurkaupunki vaarassa The Killer That Stalked New York Sheila Bennet 1949 Lumous Enchantment Grizel Dane 1949 Kuolema kintereillä Mr. Soft Touch Jenny Jones 1949 Elämäntoverit Mrs. Mike O’Fallon Flannigan 1948 Mies pyydyksessä The Mating of Millie Millie McGonigle 1947 Al Jolson The Jolson Story Julie Benson 1947 Kohtaloa uhmaten Johnny O’Clock Nancy Hobson 1946 Tapaamme Riossa The Thrill of Brazil Vicki Dean 1946 Lännen taivaan alla Renegades Hannah Brockway 1945 Aladdinin taikalamppu A Thousand and One Nights The Genie 1944 Nine Girls Mary O'Ryan 1944 Strange Affair Jacqueline ”Jack” Harrison 1943 Kultainen länsi The Desperadoes Allison McLeod 1943 There’s Something About a Soldier There’s Something About a Soldier Carol Harkness 1943 Dangerous Blondes Jane Craig 1942 Flight Lieutenant Susie Thompson 1942 Kauhujen laiva The Adventures of Martin Eden Ruth Morley 1941 The Face Behind the Mask Helen Williams 1941 Henki etsii asuntoa Here Comes Mr. Jordan Bette Logan 1941 Varjojen talo Ladies in Retirement Lucy 1940 Before I Hang Martha Garth 1940 Beyond the Sacramento Lynn Perry 1940 The Lady in Question François Morestan 1939 Urhojen tie Union Pacific rouva Calvin 1939 Kuherruskuukausityttö Paris Honeymoon Village girl 1939 Kunnialliset konnat Slightly Honorable Miss Vlissiger 1939 Sudden Money Mary Patterson 1939 Tuulen viemää Gone With the Wind Suellen O’Hara 1938 Taiteilijoita ja malleja Artists and Models Abroad tyttö 1938 Ilman valloittajat Men with Wings hoitaja 1938 Merirosvojen kuningas The Buccaneer Madeleine 1938 Sons of the Legion Linda Lee Lähde: Viitattu 5.6.2022. == Lähteet == Luokka:Filmografiat